**Ansøgning**

**Forsøg med nye arbejdstidsregler**

Parterne har ved OK-24 aftalt, at der lokalt kan etableres forsøg, hvor nye modeller for tilrettelæggelse af arbejdstid afprøves.

Formålet med de lokale forsøg skal være begrundet i et ønske om at afprøve, om en eller flere ændringer af overenskomsternes arbejdstidsregler kan føre til;

* en reduktion i arbejdsbelastningen om natten,
* rette og tilstrækkelige lægekompetencer til stede når patienterne er der samt
* udvidet indflydelse på vagtplanlægningen og dermed øget fleksibilitet for den enkelte.

Det er aftalt, at enheder, hvor der kan iværksættes forsøg, skal have en vis andel af akutte opgaver (enheder, som bistår med læger til enheder med akutte opgaver, er også omfattet) samt at den overvejende del af de læger, der omfattes af forsøget, skal være vagtbærende.

De arbejdstidsbestemmelser, der kan dispenseres fra i de konkrete forsøg, kan bl.a. omfatte bestemmelser om;

* udvidelse af de eksisterende hyppighedsbestemmelser således at tidspunktet for indtræden rykkes længere ind i aftenen,
* ændring i vagtbelastningsbestemmelserne således at der kan aftales ændringer i vagtlængder,
* ændring af det fælles mødetidspunkt for Yngre Læger.
* honoreringsbestemmelser i relation til ovenstående ændringer.

Der kan ikke etableres projekter, hvor honorering af ændringer i arbejdstid sker ved kompensation i arbejdstid/fritid.

*Proces og tidsplan*

Nedenstående motiverede ansøgning skal udfyldes, underskrives og indsendes til arbejdstidsforsoeg@regioner.dk senest d. 1. juni 2024.

Det forudsættes at ledelse og læger lokalt generelt bakker op om et forsøgsprojekt.

Styregruppen vil herefter gennemgå indkomne ansøgninger med henblik på at vurdere, om forsøget kan imødekommes.

Styregruppen består af;

Danske Regioner

Rikke Friis,

Ole Lund Jensen,

Jesper Gyllenborg,

Jørn Mørup,

Yngre Læger

Søren Helsø,

Lars Mathiesen,

Jesper Meisner

Foreningen af Speciallæger

Susanne Wammen

Kasper Axel Nielsen

Karin Jacobsen

Det er aftalt at alle forsøg starter 1. oktober 2024 og afsluttes senest den 30. september 2025, jf. vedlagte tidsplan.

Overenskomstens parter har endvidere aftalt, at der efter forsøgsperioden skal ske en evaluering af de gennemførte forsøg. De lokale evalueringer forventes gennemført med udgangspunkt i kvalitative interviews. Endelig model for evaluering udmeldes senere.

Der kan, hvis det skønnes nødvendigt, indhentes bistand til udarbejdelse og beskrivelse af forsøgene hos følgende kontaktpersoner;

*Foreningen af Speciallæger*

Lars Strunge, [lst.fas@dadl.dk](mailto:lst.fas@dadl.dk), tlf. 35448412.

*Yngre Læger*

Helle Varming, [hew.yl@DADL.DK](mailto:hew.yl@DADL.DK), tlf. 20 35 12 95.

*Danske Regioner*

David Sembach, [dse@regioner.dk](mailto:dse@regioner.dk), tlf. 2498 4618

Jane Kruse Hansen, [jakha@regioner.dk](mailto:jakha@regioner.dk), tlf. 2476 6192

Tidsplan

**Proces for ansøgning om igangsættelse af et lokalt arbejdstidsforsøg**

* Medio april 2024 – udsendelse af ansøgningsformular
* Ansøgningsskema indsendes til [okforhandling@regioner.dk](mailto:okforhandling@regioner.dk) (emnefelt; - arbejdstidsforsoeg) senest den 1. juni 2024.
* Mulighed for involvering af interne ressourcepersoner i perioden medio april – 1. juni 2024.
* Primo/medio juni 2024 udvælger styregruppen, hvilke lokale forsøg der kan fremmes.
* Tilsagn udsendes senest d. 1. juli 2024,
* Oktober 2024 igangsættes forsøg.
* April 2025 midtvejsstatus/evaluering på forsøg.
* 30. september 2025 afsluttes forsøg.
* Senest d. 1. december 2025 har RLTN/FAS/YL drøftet evaluering med henblik på at vurdere, hvorvidt hele eller dele af de forsøgte ændringer kan inddrages i OK26.

**Proces for fastlæggelse af fem centralt udvalgte arbejdstidsforsøg**

* Der er inden 1. juni 2024 valgt fem centrale regionsprojekter.
* Oktober 2024 igangsættes forsøg.
* April 2025 midtvejsstatus/evaluering på forsøg.
* 30. september 2025 afsluttes forsøg.
* Senest d. 1. december 2025 har RLTN/FAS/YL drøftet evaluering med henblik på at vurdere, hvorvidt hele eller dele af de forsøgte ændringer kan inddrages i OK26.

Ansøgningsskema

1. **Region**
   * Region, Hospital og enhed/enheder: (enheder, hvis fællesvagt med flere afdelinger):
   * Antal læger (uddannelseslæger, afdelingslæger og overlæger) der forventes omfattet af forsøget:
2. **Formål med forsøget:**
   * Begrundelse - hvorfor enheden ønsker at deltage i forsøget med ændrede arbejdstidsregler?
   * Med udgangspunkt i en beskrivelse af, hvordan arbejdet tilrettelægges i dag, hvordan forventes det konkrete forsøg at bidrage til en ændring i arbejdsbelastningen om natten, skabe en bedre og mere optimal lægedækning samt øget fleksibilitet for den enkelte læge
   * Forventes forsøget at påvirke andre enheder og/eller lægers arbejde på hospitalet, og i givet fald hvordan?
3. **Beskrivelse af ændringer i arbejdstidsreglerne:**
   * Hvilke bestemmelser ønskes ændret som led i forsøget med konkret henvisning til de relevante bestemmelser i overenskomsterne, og hvorledes ønskes bestemmelserne ændret?
   * Evt. økonomi forbundet med forsøget.
4. **Om forsøget:**
   * Detaljeret beskrivelse af det ønskede forsøg, herunder kort om eventuelle aktuelle lokale forhold, som er relevante for det ønskede forsøg.
5. **Underskrift:**
   * Underskrift fra den ansøgende enhed/hospital samt repræsentant fra FAS og YL.